โลกนี้ช่างน่าตื่นตาตื่นใจ
เราอาจไม่ทันได้สังเกตเห็น สิ่งเล็กๆ น้อยๆ ในชีวิต
แต่หากลองมองให้ถี่ถ้วน...
คุณจะเจอโลกที่ยังไม่เคยมีใครค้นพบ
โลกที่วีรบุรุษตัวจ้อย...
กับสัตว์ประหลาดตัวน้อยๆ...
จำเป็นต้องมี พลังเหนือธรรมชาติอันน่าทึ่ง...
เพื่อต่อกรกับภยันตรายมากมาย
เป็นเวลา 150 ล้านปีมาแล้ว...
(บรรยายโดย พอล รัดด์)
เกาะมาดากัสการ์ค่อยๆ เปลี่ยนแปลงไป ตามวิถีอันเป็นเอกลักษณ์อย่างช้าๆ
และพวกที่ตัดขาด อยู่ในโลกที่สาบสูญนี้
ได้วิวัฒนาการด้วยวิธีที่แปลกประหลาด และน่าอัศจรรย์
ป่าฝนอันล้ำค่าเหล่านี้คือบ้าน ของสิ่งมีชีวิตแสนพิเศษมากมาย...
ที่หาที่ไหนไม่ได้ในโลกนี้
พวกที่ตัวเล็กที่สุด...
คือพวกที่น่าอัศจรรย์ที่สุด
เจ้าเทนเรคจิ๋วนั่นเอง
จนถึงตอนนี้ มันยังมีแม่คอยนำทางให้มันอยู่
แต่พออายุแค่สี่สัปดาห์...
และสูงแค่สี่เซนติเมตรเท่านั้น...
ก็ถึงเวลาที่ต้องไปตามทางของตัวเอง
ในป่าที่ลึกลับแห่งนี้
สัตว์ทั้งหลายมีอาวุธลับ...
ทักษะพิเศษ...
และการป้องกันตัวที่หลักแหลม
การจะเอาตัวรอดที่นี่ให้ได้
เทนเรคจิ๋ว ต้องค้นหาพลังวิเศษของตัวมันเอง
(ป่าฝน)
ช่างเป็นช่วงเวลายากลำบาก ที่จะออกเดินทางตัวคนเดียว
ปีนี้ฝนตกช้ากว่าปกติ
ป่าแห้งแล้ง
อาหารขาดแคลน
ยิ่งสัตว์ใช้เวลาหาอาหาร มากขึ้นเท่าไร...
พวกมันก็ยิ่งเสี่ยง ที่จะถูกโจมตีในที่โล่ง
งูเหลือมต้นไม้มาดากัสการ์ แอบซุ่มอยู่
ฟอสซาที่เป็นสัตว์กินเนื้อ ย่างกรายอยู่ตามพื้นป่า
สัตว์ตัวน้อยๆ จึงต้องอยู่ให้ห่างจากปัญหา...
และพยายามสุดฝีมือเพื่อหายตัวไป
เกมเล่นซ่อนแอบที่ชี้เป็นชี้ตายนี้ ทำให้เกิดวิวัฒนาการด้านความสามารถ
การพรางตัว ที่มีเล่ห์เหลี่ยมยิ่งกว่าเดิม...
เพื่อต่อกรกับภัยคุกคาม ที่ร้ายแรงมากขึ้น
ที่นี่มีนักล่า ที่มีสายตาเฉียบแหลมมาก...
พวกมันสามารถค้นหาสัตว์ ที่พรางตัวได้เนียนที่สุดจนเจอ
กิ้งก่าคาเมเลี่ยนแพนเธอร์
ด้วยสายตาที่คมชัด กว่าของพวกเราถึงห้าเท่า...
และสอดส่ายได้เกือบ 360 องศา...
จึงแทบไม่มีอะไรรอดพ้นสายตามันไปได้
สิ่งที่ดูเหมือนใบไม้แห้งนี้...
จริงๆ แล้วคือตั๊กแตนตำข้าวผี
สายตาของคาเมเลี่ยน ถูกปรับให้ว่องไวต่อการเคลื่อนไหว
หากตั๊กแตนอยู่นิ่งๆ มันอาจรอดชีวิตไปได้
แต่มันก็ต้องหากินเช่นกัน
คาเมเลี่ยนล็อกเป้าหมายแล้ว...
และปล่อยอาวุธร้ายของมันออกมา
จากศูนย์ถึง 60 ไมล์ต่อชั่วโมง ในเวลาหนึ่งส่วน 20 ของหนึ่งวินาที
แมลงบางพวก ก็ปลอดภัยจากแพนเธอร์จอมซุ่ม
และสัตว์เลื้อยคลานบางพวก ก็ปลอดภัยจากนกเฮลเม็ตแวงก้า...
โดยเฉพาะเวลาที่มันล่าเพื่อสองท้อง
เทนเรคมีหนามเยอะไปนิด สำหรับลูกนกของมัน
แต่ตุ๊กแกหางใบไม้ จะกลืนได้ลื่นคอกว่า
ถ้ามันจับได้นะ
สัตว์เลื้อยคลานเหลี่ยมจัดตัวนี้ คือหนึ่งในนักหลบหนีที่เก่งที่สุด
เพียงแค่เลือกกิ่งไม้เหมาะๆ เพื่อพรางสีตัว...
และเนื้อสัมผัสของผิวหนังของมัน...
เหมือนมันสวมผ้าคลุมล่องหนเลย
ป่าของมาดากัสการ์ซ่อนเร้นไว้
ซึ่งสิ่งมีชีวิตที่ลึกลับ และน่าอัศจรรย์ที่สุดในโลก
แต่การทำตัวเองให้หายาก ทำให้พวกมัน...
หาพวกเดียวกันเองได้ยากเช่นกัน
ตัวเล็กกว่าคลิปหนีบกระดาษ
นี่คือหนึ่งในคาเมเลี่ยน ที่ตัวเล็กที่สุดในโลก
คาเมเลี่ยนใบไม้ตัวผู้
กำลังทำภารกิจหาคู่อยู่
ทั้งที่มีอันตรายอยู่รอบตัว
มันจึงต้องไม่วู่วาม...
ทำตัวแข็งทื่อระหว่างก้าวทีละก้าว เพื่อไม่ให้ใครจับความเคลื่อนไหวได้
คาเมเลี่ยนพวกนี้หาตัวจับยาก ตัวผู้ ต้องมีพลังวิเศษในการตามหาตัวเมีย
มันมองเห็นสิ่งต่างๆ ที่สัตว์ตัวอื่นมองไม่เห็น
แสงเรืองรองของตัวเมียนั่นเอง
ร่างกายของมัน สะท้อนแสงอัลตราไวโอเลต...
ที่มีแต่ตัวผู้เท่านั้นที่มองเห็น
การหาตัวเมียให้เจอว่ายากแล้ว
แต่การตีซี้สาวน้อยนี่สิ...
ยิ่งยากเข้าไปใหญ่
เทนเรคไม่มีการพรางตัวเจ๋งๆ เป็นของตัวเอง...
มันจึงต้องซ่อนตัวอยู่ใต้ดิน
โพรงเล็กๆ ของมันคือสถานที่ปลอดภัย ให้มันซ่อนตัวจนกว่าหน้าฝนจะมาถึง
และเมื่อตกแต่งบ้านอีกนิดหน่อย...
บ้านหลังนี้ก็เหมาะ สำหรับครอบครัวแล้ว
กิ้งกือมาดากัสการ์ ไม่ต้องเหนื่อยเรื่องซ่อนตัวเลย
มันเปี่ยมไปด้วยพิษร้าย ที่นักล่าส่วนใหญ่ไม่อยากสัมผัส
พวกมันเดินท่องป่าฝนได้สบายใจเฉิบ
ส่วนใหญ่น่ะ
พิษของกิ้งกือไม่เป็นอันตราย ต่อลีเมอร์ที่มีขนาดตัวเท่านี้
แต่มันคือยาฆ่าแมลงชั้นดี
ที่จะช่วยกำจัดปรสิต ที่อาศัยอยู่ตามขนของพวกมัน
พวกลีเมอร์ยังค้นพบผลข้างเคียง ที่ค่อนข้างประหลาดทีเดียว
แค่กัดคำเล็กๆ...
ก็จะมีพิษออกมามากขึ้นอีก
และพิษในปริมาณเล็กน้อยนั้น...
ดูเหมือนมันออกฤทธิ์ ต่อระบบจิตประสาทด้วย
จากนั้นกิ้งกือจะถูกปล่อย โดยไม่ได้รับอันตรายใดๆ
แต่พวกลีเมอร์ ที่เมากลิ้งอยู่บนต้นไม้...
จะไม่ลงมาข้างล่างอีกพักใหญ่ๆ
ภายใต้ความมืดที่ปกคลุมอยู่...
เทนเรคโผล่ออกมาเพื่อล่าหนอนกิน
มันกินหนอนประมาณ 50 ตัวต่อคืน
สายตาของมันแย่มาก มันจึงใช้จมูก ที่ไวต่อสัมผัสในการหาเหยื่อ
แต่งูเหลือมต้นไม้มาดากัสการ์ รับกลิ่นได้น่าทึ่งกว่านั้นมาก
มันหาเหยื่อด้วยการใช้ลิ้นแฉกของมัน รับกลิ่นเหยื่อในอากาศ
เมื่อเหยื่ออยู่ในระยะ มันจะสลับไปใช้โหมดตรวจจับความร้อน
ช่องรอบๆ ปากของมันที่ไวต่ออุณหภูมิ จะคอยตรวจจับสัตว์เลือดอุ่น
แม้แต่นักล่าตัวฉกาจที่สุด ก็ย่อมมีวันที่ไม่สมหวัง
บางทีขึ้นที่สูงอาจจะพอมีหวังมากกว่า
แต่โชคเข้าข้างเทนเรคจริงๆ
เจ้าตัวผู้
เทนเรคพร้อมหาคู่ เมื่อมีอายุได้สองเดือนเท่านั้น
ลีเมอร์หนูตัวนี้มีลูกๆ แล้ว
หนึ่งในสัตว์จำพวกวานร ที่ตัวเล็กที่สุดในโลก
มันคอยดูแลลูกๆ ให้ปลอดภัย อยู่ในรูที่เล็กที่สุดของต้นไม้
พวกมันพึ่งพาแม่ในทุกๆ ด้าน
มันจึงต้องเติมพลังให้ตัวเอง เท่าที่จะทำได้
และมันก็รู้งานเป็นอย่างดี
ต้องปีนสูงหน่อย แต่ลีเมอร์หนูกระโดด ไกลกว่าความยาวของตัวมันถึงแปดเท่า
และด้วยตากลมโตของมัน...
มันมองเห็นทางในที่มืดได้สบาย
แต่การมองเห็นในความมืด ที่น่าทึ่งที่สุด
ตกเป็นของสัตว์ที่สิงอยู่บนพื้นป่า
แมงมุมหน้ายักษ์มีตาไวต่อการรับรู้ มากกว่าตาของเราถึง 2,000 เท่า
ตาของพวกมันใหญ่ที่สุด ในหมู่แมงมุมทั้งมวล
มันชักใยเป็นแหแทนใยแมงมุมทั่วไป
แล้วมันก็รอ
ได้เวลาใช้สัญชาตญาณของแมงมุมแล้ว
ทุกๆ คืน
ตาของมันจะสร้างสารเคลือบแบบพิเศษ ที่ทำให้มันมองเห็นในที่มืด
ตาที่พุ่งไปข้างหน้าล่าเหยื่อได้ดี แต่การมองเห็นด้านข้างของมันแย่มาก
ตอนกลางคืน ตุ๊กแกหางใบไม้ซาตานิค จะโผล่ออกมาล่าแมลง...
และแมงมุม
สูงขึ้นไปด้านบน ลีเมอร์หนูพบสิ่งที่มันตามหาแล้ว
มวนดอกไม้นั่นเอง
สัตว์ตัวจิ๋วขี้สงสัยพวกนี้ เลียนแบบกลีบดอกไม้เพื่อหลอกนักล่า
แต่มันไม่ได้อยากกินเจ้าพวกมวน
พอกินน้ำเลี้ยงในต้นไม้แล้ว แมลงพวกนี้จะปล่อยหยดน้ำหวานออกมา
ขนมแคลอรี่สูงสำหรับแม่ที่มีภาระเยอะ
แต่ไม่ใช่ทุกอย่างที่โผล่มา ในค่ำคืนนี้จะหอมหวานไปซะหมด
นักย่องเบาตอนกลางคืน ที่ตัวใหญ่กว่าและประหลาดกว่า
อายอายนั่นเอง
ลีเมอร์แปลกๆ ตัวนี้คือสัตว์ประหลาด แห่งวิวัฒนาการของแฟรงเกนสไตน์
มีหูเหมือนค้างคาว
มีฟันเหมือนหนู
และมีนิ้วมือเหมือนแม่มด
มันเคาะเพื่อฟังเสียงกลวงๆ ของรูในต้นไม้
มันไม่ได้มาล่าลีเมอร์หนู
แต่มันกำลังหาอะไรที่เล็กกว่านั้น
ตัวอ่อนของแมลงนั่นเอง
นิ้วที่โก่งงอของมัน เป็นเครื่องมือสกัดชั้นยอด
ในป่าฝนแห่งนี้ มันมอบรางวัลเป็นอาหารเหมาะๆ...
ไม่ว่ามันจะดูแปลกแค่ไหนก็ตาม
ช่วงกลางวันที่มาเยือนอีกครั้ง ได้เผยให้เห็น...
รังที่ว่างเปล่า
แต่แวงก้า ได้ลงทุนไปมากเกินกว่าจะยอมแพ้
ไม่ไกลจากรัง ลูกของมันยังคงอยู่ดี
บางทีลูกนกที่หวาดกลัวก็บินออกจากรัง ก่อนที่มันจะหัดบินได้ซะอีก
แม่จะป้อนอาหารให้มันไปอีกสองสามวัน จนกว่ามันจะดูแลตัวเองได้เต็มที่
ในที่สุด...
ฤดูฝนก็มาถึงแล้ว
น้ำเปลี่ยนโฉมของป่าฝนไป
มันนำมาซึ่งชีวิตใหม่ๆ
และอาหารใหม่ๆ ด้วย
เมื่อใบไม้เขียวชอุ่ม การพรางตัวแบบใหม่จึงเป็นสิ่งจำเป็น
แต่บางอย่างในป่าฝนก็ไม่เคยเปลี่ยนไป
พวกที่รอดชีวิตมาจนถึงตอนนี้ ต้องเจอความท้าทายที่ยิ่งใหญ่ขึ้น
เมื่อฝนมาเยือน การดิ้นรนขยายพันธุ์ จึงเกิดขึ้นกับสัตว์ทั้งน้อยใหญ่
ด้วงยีราฟตัวผู้ ต่อสู้เพื่อให้ตัวเมียสนใจ
โดยการใช้คอที่ยาวเป็นพิเศษ ในการต่อสู้ประลองยุทธ์
การต่อสู้ของตัวจิ๋วเท่าเมล็ดถั่วนี้ แทบไม่ก่อให้เกิดการบาดเจ็บ
แต่สถานการณ์จะเลวร้ายยิ่งขึ้น เมื่อคาเมเลี่ยนแพนเธอร์เข้าปะทะ
พวกมันเปลี่ยนสีผิวเป็นสีสดใส
นี่ไม่ใช่การพรางตัว
นี่คือสีเพื่อการออกรบ
และการต่อสู้แย่งชิงอาณาเขต คือสิ่งที่สำคัญมากที่จะเอาชนะใจสาว
ผู้ชนะถือสิทธิ์ครอบครองต้นไม้ต้นนี้
ผู้แพ้ต้องเดินทางต่อไปยังที่อื่น
การกำชัยชนะในการต่อสู้ เป็นแค่จุดเริ่มต้น
การหาคู่อาจเป็นสิ่งที่ยากยิ่งกว่า
คาเมเลี่ยนใบไม้ตัวน้อย ก็มีความคืบหน้าเช่นกัน
อยู่ใกล้...
แต่ก็เหมือนไกล
นกแวงก้าน่ะ
มันต้องเดินอย่างระมัดระวังที่สุด
แถวนี้ไม่มีอะไรให้ดูหรอก
แค่คาเมเลี่ยนลับๆ ล่อๆ สองตัว ที่มาเจอกันใต้ร่มไม้
เจอคู่แล้ว ได้เวลาวางไข่ให้กำเนิดรุ่นต่อไป
ด้วงยีราฟตัวเมียทุ่มเทเต็มที่ เพื่อให้ไข่ของมันอยู่รอด
ตัวผู้จะคอยปกป้อง...
ระหว่างที่ตัวเมียวางไข่หนึ่งฟอง ในรอยพับของใบไม้
จากนั้นมันจะใช้คอให้เป็นประโยชน์
ในการแสดงให้เห็น ถึงความแข็งแกร่งอันน่าทึ่งนี้
สุดยอดคุณแม่ตัวนี้ม้วนเปลพรางตัว ที่ใหญ่กว่าขนาดตัวของมันถึงสิบเท่า
และซ่อนมันไว้...
ในที่โล่งแจ้ง
เทนเรคน้อยตัวนี้ยุ่งกว่าเดิมมาก
แค่สี่เดือนหลังแยกย้ายจากแม่ของมัน ตอนนี้โพรงของมันก็แน่นขนัดแล้ว
ลูกหนึ่งครอกที่มีทั้งหมดสามตัว
เทนเรคอาจดูไม่ใช่สัตว์ ที่น่ากอดที่สุด...
แต่ในช่วงสองสัปดาห์แรกของพวกมัน
สัตว์จิ๋วมีหนามพวกนี้ ชอบคลอเคลียกันเพื่อให้ร่างกายอบอุ่น
และพวกมันต้องเกาะกลุ่มกันไว้ ในขณะที่เริ่มออกสำรวจผืนป่า
ตอนนี้แม่ชำนาญในการทำให้ครอบครัว ปลอดภัยในโลกที่แสนอันตรายแล้ว
แต่มักจะมีอยู่ตัวนึงเสมอ...
ที่ชอบเตร็ดเตร่ไปไกลเกิน
ลูกน้อยมีสัญชาตญาณในการซ่อนตัว
แต่อย่างไรก็ตาม แม่ต้องพาลูกๆ กลับมาโดยไม่ให้ฟอสซารู้ตัว
การถูหนามพิเศษบนหลังของมัน เข้าด้วยกัน
เป็นการส่งสัญญาณลับๆ ให้รีบกลับบ้าน
เสียงความถี่สูงนี้เดินทางผ่านแผงขน
เพื่อนำทางให้ลูกที่หลงทาง...
กลับมาได้อย่างปลอดภัย
เห็นได้ชัดว่าเทนเรคตัวจิ๋ว ก็มีพลังวิเศษของตัวเองเช่นกัน
เหล่าสัตว์น้อยในมาดากัสการ์ ได้พัฒนาตัวเองในแบบแปลกๆ
เพื่อให้อยู่รอด...
ในโลกที่แสนแปลกใบนี้
แต่ยังมีภัยคุกคามอีกอย่างหนึ่ง ที่พวกมันไร้พลังต่อกรด้วย
การทำลายป่าไม้ได้เปลี่ยนป่าฝน ของมาดากัสการ์ที่เคยกว้างใหญ่...
ให้เป็นโลกที่หดเล็กลงและแตกแยกย่อย อย่างไม่เคยเป็นมาก่อน
พื้นที่ป่า 80 เปอร์เซ็นต์อันตรธานไป
แต่เมื่อช่วยกันทีละนิด...
เราจะพลิกสถานการณ์ ของการทำลายล้างนี้ได้...
และเริ่มต้นสร้างโลกที่สาบสูญแห่งนี้ ขึ้นมาใหม่อีกครั้ง
คำบรรยายโดย ชลันธร เรืองภักดี